Ταχινένιος χαλβάς σε μωσαϊκό
Είναι χαλβάς ή μωσαϊκό; Και τα δύο! Γίνεται με κακάο και ταχίνι, περιέχει ολόκληρα κομμάτια χαλβά και εννοείται πως είναι νηστίσιμος!
400 γρ. κουβερτούρα, 1 κουτ. σούπας μέλι, 3 κουτ. σούπας ταχίνι, 1 κουτ. σούπας κακάο, 350 γρ. χαλβάς του μπακάλη βανίλια, 1 κούπα φουντούκια, χοντροσπασμένα
Για τον ταχινένιο χαλβά σε μωσαϊκό, λιώνουμε την κουβερτούρα σε μπεν μαρί.Αποσύρουμε από τη φωτιά και προσθέτουμε το μέλι, το ταχίνι και το κακάο.Ανακατεύουμε απαλά και αφήνουμε το μείγμα να κρυώσει καλά, για περίπου 30 λεπτά. Σπάμε με τα χέρια μας τον χαλβά σε κομματάκια.Τα ρίχνουμε μαζί με τα φουντούκια στο μείγμα της σοκολάτας και ανακατεύουμε πολύ απαλά. Ντύνουμε το εσωτερικό μιας μακρόστενης φόρμας για κέικ με μεμβράνη και αδειάζουμε μέσα τον χαλβά. Καλύπτουμε την επιφάνειά του με μεμβράνη και το βάζουμε στο ψυγείο για περίπου 30 λεπτά, να σφίξει.  Το κόβουμε σε φέτες μεγέθους της αρεσκείας μας.
Κακάο,Ταχίνι,Vegan,Χορτοφαγικά